Марта Шпак

**Марта Шпак** (Старлинг) е украинска фолк-поп пејачка, текстописец, глумица и кореограф со уникатен лирски глас и добро образование. Шпак првпат почнала да настапува професионално на петгодишна возраст и има издадено пет албуми. Таа била прогласена за почесен уметник на Украина во 2009 година од претседателот на Украина, како признание за нејзината посветеност како главен солист на Државниот ансамбл на песни и танци на Министерството за внатрешни работи на Украина.

## Ран живот
[мини| Марта Шпак во народна носија на Бојкившина [Украина]]
Марта Шпак е родена во Перехинске (Ивано-Франкивска област), Украина. Музиката била нејзиниот главен интерес и хоби во детството. Таа учела на Детската школа за уметност и била дел од турнеи со народниот ансамбл „Маленки бојки“ (Маленькі бойки). Нејзината мајка Наталија Шпак, одиграла важна улога во одржувањето часови по музика и нејзина инспирација. На 5-годишна возраст, и нејзината сестра започнале да настапуваат и победиле на повеќе натпревари на украински и интернационални фолклорни фестивали.

## Кариера
Во 1999 година, таа била примена на Државниот колеџ за уметност во Черновци, каде што студирала кореографија и ја започнала својата кариера како соло пејачка, соработувајќи со композиторот и наставник по вокал Оксана Кирилјук. Нејзините први студиски нумери „Рај од виножито “ и Буковина ги напишал Валериј Сиротик (украински свештеник). Притоа, таа станала многу популарна во тој регион на Украина. Од 2003 до 2008 година Марта Шпак присуствувала на Националната академија за управен кадар за култура и уметност на Владата во Киев, каде што се стекнала со магистерски студии по Модерна кореографија и Организациски менаџмент и изведувачки уметности; станала солист/пејач на Државниот ансамбл за песни и танци на Министерството за внатрешни работи на Украина и глумица на поетскиот театар „Мушлија“ („Школка“, режисер - Сергиј Архипчук). Во 2019 година, Шпак станала кандидат за магистерски студии на Универзитетот Јорк, Торонто, Канада, работејќи во рамките на програмата за Театар и Изведба на Факултетот за ликовни уметности, ТВ и медиуми.
мини|Марта Шпак - солист на Државниот ансамбл за песна и танц на Министерството за внатрешни работи на Украина

### 2009 година "Почесен Национален Уметник на Украина"
мини|Марта Шпак со танцовата група на Државниот академски ансамбл на Министерството за внатрешни работи на Украина
 Во 2009 година, Марта Шпак ја добила титулата Почесен Национален Уметник на Украина од претседателот на Украина во знак на признание за нејзината посветеност како главен солист на Државниот ансамбл за песни и танци на Министерството за внатрешни работи на Украина, чии настапи инспирирале и собирале поддршка од илјадници слушатели во Украина и низ целиот свет.

2009 година го означила и нејзиното прво појавување во музичкото видео „Ѕвезда на небото“, кое го режисирал познатиот украински филмски режисер Тарас Химич.
[мини| Марта Шпак со  Маленки Бојки и Иевген Нишчук на концертот на Остап Хавриш во [Киев]]

### 2010 година
Марта Шпак снимила албум со украинскиот рок-бенд „СКАЈ“ и снимила музички спот пеејќи дует со предводникот на бендот Олег Собчук за песната „Приказна“.

### 2011 година
Марта снимила оригинален музички проект „Бунтовно танго“ со пејачот и автор на овој проект Орест Цимбала и академскиот инструментален ансамбл „Висок замок“ (Лавов). Сите песни се напишани од украинска хероина и поетеса - Олга Илкив.

### 2012 година
Марта Шпак, заедно со детскиот фолклорен ансамбл „Маленки Бојки“ ја претставувале Украина со свој настап во Ватикан, во чест на украинската Божиќна елка на плоштадот Свети Петар за папата Бенедикт Шеснаесетти. Шпак, исто така, настапила во Москва прославувајќи го Денот на Украина во Русија и годишнината од раѓањето на украинскиот поет и Тарас Шевченко.

### 2013 година
Шпак била на турнеја во Канада (Винипег, Монтреал и Торонто) како поддршка на нејзиниот нов албум „Ѕвезда на небото“. Таа, исто така, ги претставувала Украинците со нејзин настап на Евромајдан во Киев во првите денови од Евро револуцијата.
мини|Марта Шпак на Денот на независноста на Украина во Торонто

### 2014 година
Марта била страстен поддржувач на мирот и слободата за украинската нација и нејзиниот народ во нивната борба. Таа настапила на многу украински состаноци и концерти во Монтреал, Торонто и Винипег. Нејзините најнови настапи за поддршка биле на Денот на независноста на Торонто во паркот „Сентенијал“ и „Мулти-културни павилјони“ за време на фестивалот „Фолклорама“ во Винипег, Манитоба. Шпак, исто така, настапила за Лигата на украински канаѓани во чест на нивната 65 - годишнина, во спомен на „Небесните сто“ и сите херои што загинале во војна!
мини|Марта Шпак на фестивалот Фолклорама во Винипег презентирајќи го „Павилјонот на духот на Украина“

### 2015 година
Марта Шпак студирала во Канада. Таа ја продолжила својата магистерска по менаџмент и студирала Кариерно истражување на колеџот Шеридан и деловен англиски јазик за меѓународни професионалци на Универзитетот во Торонто. Шпак исто така соработувала со канадскиот мулти-инструментален музичар, текстописец и продуцент Дени ДеМарчи, познат како рок музичар кој ги прател на турнеја познатиот ирски бенд The Cranberries и Долорес О'Риордан за време на нејзините светски турнеи. 

Марта Шпак настапувала на украински фестивали и музички добротворни настани за собирање средства во Канада.

### 2016 година
Марта Шпак ја снимила и објавила својата нова песна со Дени ДеМарчи  „Золота“, посветена на 25 - годишнината од Денот на независноста на Украина. Текстот е напишан од Роман Вирастјук.

### 2017 година
Марта Шпак следела курс за филмска и телевизиска глума на Академијата за глума во Торонто со филмскиот режисер Џорџ Д’Амато од САД, позната по „Финале“ (1998), „Замаглување“ (2015) и „Стражар на палата “(1991). Пејачката работи на претстојни музички проекти со нејзините музички продуценти Дени ДеМарчи и Ихор Балан.

### 2018 година
Уметниците Марта Шпак и Дени ДеМарчи го објавиле своето деби музичко видео „Божиќ“. Песната била снимена во Канада и Украина од Френсис Корал Мелон и Володимир Мусур и го допрела срцето на многумина за време на Божиќната и Новогодишната празнична сезона.  

### 2019 година
Марта Шпак освоила голем Гант од Универзитетот Јорк и ја започнала својата магистерска програма за театар и изведба на Факултетот за уметност, медиуми, перформанси и дизајн во рамките на Центарот за филм и театар. Нејзината истражувачка работа се базира на политичка култура и активизам на животната средина, етнографија и мултикултурализам на изведба, и е под надзор на д-р Магдалена Казубовски-Хјустон-вонреден професор по театар на Универзитетот Јорк. Пејачката исто така била поканета да настапи на Проектот за етнографско истражување- „Утрото кога починав“ од Лин Хачинсон Ли во соработка со Раџат Најар, Беки Голд, Шон Казубовски-Хјустон, Амадеуш Казубовски-Хјустон и Центарот за имагинативна етнографија и сензориум- Центар за дигитална уметност и технологија. 

### 2020 година
Шпак ја одбранила својата магистерска диплома по уметност (Програма за студии за театар и изведба) од Универзитетот Јорк .

### 2021 година
Марта Шпак работeла на својот прв англиски албум и претстојни музички видеа со канадски музичари и филмски режисери; продолжувајќи ги своите истражувања базирани на политичка култура и активизам за животна средина се подготвува да го претстави нејзиниот научно-истражувачки проект на Светската конференција за деца, млади и перформанси во 2021 година во Театарот за млади во Торонто.

## Награди

* „Премиера на песна“ 2008 година, Гран-при
* "Златна штала", 2007 година, Гран-при
* "Есенски Рандеву", 2006 година, Гран-при
* „Западот во 21 век“, Гран-при
* „Володимир“, 2004 година, Гран-при
* „На брановите на Свитиаз“, 2004 година, 2 -ра награда
* „Веспрем 2002“, Унгарија, 3 -та награда
* „Киевска студентска пролет“, 2006 година, прва награда
* „Песна на срцето“, 2001 година, 3 -та награда
* „Уметничка изложба на песни“, 2001 година, прва награда
* „Украинско семејство“, 2004 година, прва награда
* „Антички замок“, 2000 година, прва награда
* „Утринско изгрејсонце“, 1995 година, 3 -та награда
* „Славеј на среќата“,
* „Черновци“ 1995 година, втора награда во жанрови „авторска песна“ и „народна песна“
* „Семејството што пее“, Киев 1995, втора награда

## Дискографија

* 2006 година - "Просветление", Молотов 20, Марта Шпак и Серги Гера и РЦ "Атлантик"
* 2008 година - „Во зори“, Марта Шпак
* 2009 година - "Песни на Бојкившчина" (Бойківські співанки), Марта Шпак
* 2011 година - „Бунтовно танго“ (Повстанське танго) - Марта Шпак, Орест Цимбала, Олга Илкив и „Висок замок“ оркестар на Лавовската филхармонија предводени од Греми добитникот Андриј Јатскив.
* 2013 година - „Има малку зелено на небото“ - Марта Шпак
* 2021 година - „Штркот“ - Марта Шпак. Најдобри песни 

## Наводи

Категорија:Статии со hCards

Категорија:Украински пејачки од 21 век